ΓΡΑΠΤΗ ΕΡΩΤΗΣΗ P-1749/00

υποβολή: Rodi Kratsa-Tsagaropoulou (PPE-DE) προς την Επιτροπή

(25 Μαΐου 2000)

Θέμα: Εκλογές στο Κόσσοβο

Στο Κόσσοβο το ερχόμενο φθινόπωρο θα διενεργηθούν οι πρώτες τοπικές εκλογές.

Η επιτυχία του εγχειρήματος είναι μεγίστης σημασίας, γιατί η τοπική δημοκρατία αποτελεί τη βάση της πολιτικής ανασυγκρότησης της περιοχής για την οποία πολλές δυνάμεις, ηθικές καιλικές, προσφέρουν οι ευρωπαϊκοί λαοί.

Η Ευρωπαϊκή Επιτροπή θα λάβει μέρος στην προετοιμασία και στον έλεγχο της εκλογικής διαδικασίας αλλά και στην εγκατάσταση και λειτουργία των πρώτων δημοτικών και κοινοτικών συμβουλίων που θα προκύψουν από αυτές τις εκλογές;

Απάντηση του κ. Patten εξ ονόματος της Επιτροπής

(26 Ιουνίου 2000)

Όσον αφορά τον καταμερισμό των αρμοδιοτήτων, στο πλαίσιο της Αποστολής των Ηνωμένων Εθνών στο Κοσσυφοπέδιο (ΑΗΕΚ), η Κοινότητα έχει την ευθύνη για θέματα οικονομικής ανασυγκρότησης, αποκατάστασης και ανάπτυξης που αφορά ο πυλώνας 4. Η Επιτροπή συμμετέχει άμεσα στη διαχείριση και στη χρηματοδότηση του εν λόγω πυλώνα μέσωπαλλήλου της Επιτροπής ο οποίος είναι συγχρόνως αναπληρωτής ειδικός εκπρόσωπος του Γενικού Γραμματέα των Ηνωμένων Εθνών. Οι διοικητικές δαπάνες καλύπτονται από τον κοινοτικό προϋπολογισμό. Το μεγαλύτερο μέρος της χρηματοδότησης για τις δραστηριότητες αυτού του πυλώνα προέρχονται από την Ένωση και από κοινοτικούς πόρους. Η οργάνωση του μηχανισμού συντονισμού των χορηγών βοήθειας για τέτοιου είδους θέματα εμπίπτει στην αρμοδιότητα της Επιτροπής και της Παγκόσμιας Τράπεζας.

Από την άλλη πλευρά, ο Οργανισμός για την Ασφάλεια και τη Συνεργασία στην Ευρώπη (ΟΑΣΕ), έχει τεθεί επικεφαλής του πυλώνα 3 της ΑΕΕΚ, για θέματα σχετικά με τη θεσμική ανάπτυξη, την κοινωνία των πολιτών και τις εκλογές. Ο ΟΑΣΕ είναι, ως εκ τούτου, πρωτίστωςπεύθυνος για την οργάνωση των επικείμενων δημοτικών εκλογών. Το κόστος αυτού του εγχειρήματος και οιπόλοιπες δραστηριότητες αυτού του πυλώνα αναλαμβάνονται από τα μέρη του ΟΑΣΕ. Αν και αυτό σημαίνει ότι τα κράτη μέλη,πό την αιγίδα του ΟΑΣΕ, καταβάλλουν το 67 % αυτών των δαπανών και ότι η Κοινότητα επικεντρώνει τις προσπάθειές της στον πυλώνα 4 για τον οποίο είναι πρωτίστωςπεύθυνη, η Κοινότητα παρέχει επίσης ουσιαστική βοήθεια στον συγκεκριμένο τομέα χωρίς την οποία οι εκλογές δεν θα ήταν δυνατόν να διεξαχθούν, π.χ. 5 εκατομμύρια ευρώ για τολισμικό των δημοτολογίων και των εκλογικών καταλόγων καθώς και στήριξη για την έκδοση δελτίων ταυτοτήτων της ΑΗΕΚ και την εκστρατεία εκπαίδευσης των ψηφοφόρων. Δεν έχει ληφθεί ακόμη απόφαση από την Κοινότητα όσον αφορά την επιπλέον συμμετοχή στον έλεγχο της εκλογικής διαδικασίας, αν και το χρηματοδοτούμενο από την Κοινότητα επιτόπιο προσωπικό (π.χ. Αποστολή Παρακολούθησης της Ευρωπαϊκής Κοινότητας (ΑΠΕΚ) θα διαδραματίσει αναμφισβήτητα καθοριστικό ρόλο.

Η σύσταση και η λειτουργία των δημοτικών συμβουλίων εμπίπτουν στην αρμοδιότητα της ΑΗΕΚ. Η χρηματοδότηση καλύπτεται από τον προϋπολογισμό του Κοσσυφοπεδίου, τη μεγαλύτερη προαιρετική συνεισφορά της Κοινότητας, ενώ οιπόλοιπες δαπάνες προέρχονται από τις οικονομικές και τελωνειακές δομές τις οποίες θέσπισε επιτυχώς η Επιτροπή μέσω των ενεργειών του πυλώνα 4. Επιπροσθέτως, η Κοινότητα παρέσχε σημαντική στήριξη μέσων του προγράμματος αδελφοποίησης, τα μέλη του οποίου συμμετέχουν στην κατάρτιση των νέων νομοθετικών διατάξεων για τους δήμους και τις κοινότητες και εξακολουθούν να παρέχουν στις εκλεγμένες διοικήσεις συμβουλές εμπειρογνωμόνων σχετικά με ταψηλότερα κοινοτικά πρότυπα τοπικής αυτοδιοίκησης, προκειμένου να εξασφαλισθεί η εδραίωση της δημοκρατίας σε τοπικό επίπεδο